als_Latn dik_Latn sag_Latn
Investimi në Transport
Për të adresuar problematikën e hasur në rrugët e Tiranës përsa i përket menaxhimit të rrugëve dhe transportit publik synohet ndërhyrja në katër fusha kryesore:
-
Rritja e kapaciteteve rrugore që do të lehtësojë për rrjedhojë qarkullimin e njerëzve dhe mallrave duke ulur kohën e udhëtimit dhe kostot e transportit. Bashkia e Tiranës synon të realizojë:
- Rikonstruksionin e rreth 153 000m2 rrugë ekzistuese dhe 79 000m2 trotuare;
- Ndërtimin e rreth 65 000 m2 rrugë dhe 33 000 m2 rrugë të reja me rëndësi jetike për qytetin të shpërndara në të gjithë qytetin;
- Ndërtimin e dy urave, njëra në rrugën “Irfan Tomini” dhe tjetra në Shkozë.
- Sistemimin e infrastrukturës së rrugëve sipas parimit të shpërndarjes së sipërfaqes së rrugës për çdo përdorues, duke i dhënë prioritet mjeteve të shërbimit publik, lëvizjes me biçikleta dhe lëvizjes së këmbësorëve. Bashkia e Tiranës do të ndërhyjë në 7 rrugë kryesore të qytetit me një gjatësi totale prej 14 km duke krijuar korsitë e përcaktuara për biçikletat dhe autobusët, si dhe në 5 kryqëzime duke përmirësuar kapacitetet e tyre, e cila sjell lehtësimin e menjëhershëm të lëvizjes së njerëzve dhe mallrave nëpër nyje të rrjetit rrugor. Gjithashtu do të ndërhyhet në rreth 15 stacione autobusësh për përmirësimin e kushteve të tyre sipas parametrave bashkëkohorë. Rritja e sigurisë rrugore do të realizohet në disa nivele duke filluar me ndërhyrjet në nyje të rrugëve kryesore dhe deri në riorganizimin e qarkullimit nëpër blloqet e banimit. Në këtë kuadër do të vazhdojë zbatimi i sinjalistikës horizontale/vijëzimi në të gjithë qytetin, do të vendosen tre semaforë të rinj në tre nga nyejt më problematike (kryqëzimi tek Rruga e Durrësit, tek Rruga e Kavajës, ish “Misto Mame” dhe tek Unaza e Re), si dhe do të kthehen në gjendje funksionale, semaforët që aktualisht janë jashtë pune. Gjithashtu, do të ndërhyhet në 8 blloqe banimi duke përmirësuar të gjithë komponentët kryesorë të sigurisë rrugore dhe organizimit të qarkullimit bazuar në rregulloren e Kodit Rrugor.
- Përmirësimi i kapaciteteve të parkimit do të realizohet duke përfituar rreth 2000 vende shtesë në të gjitha ndërhyrjet përmirësuese në rrjetin rrugor, si dhe duke ndërmarrë një studim të plotë që do të trajtojë dhe të japë rekomandime për zgjidhjen e problemit të parkimit në disa nivele, që nga parkimi me pagesë, parkimet nëntokësore, parkimet për banorët etj.
als_Latn als_Latn unk als_Latn als_Latn als_Latn als_Latn als_Latn als_Latn